Tarybos reglamentas (EEB) Nr. 680/80
1980 m. kovo 18 d.
dėl susitarimų, sudaromų apsikeičiant raštais ir ištaisančių tam tikras neapmuitinamas kvotas, įvestas Jungtinės Karalystės vadovaujantis atitinkamų Europos ekonominės bendrijos ir Suomijos Respublikos, Norvegijos Karalystės bei Švedijos Karalystės laisvosios prekybos sutarčių 1 protokolu
EUROPOS BENDRIJŲ TARYBA,
atsižvelgdama į Europos bendrijos steigimo sutartį, ypač į jos 113 straipsnį,
atsižvelgdama į Komisijos rekomendaciją,
kadangi Europos ekonominės bendrijos ir Suomijos Respublikos [1], Europos ekonominės bendrijos ir Norvegijos Karalystės [2] ir Europos ekonominės bendrijos ir Švedijos Karalystės [3] laisvosios prekybos sutartys buvo pasirašytos Briuselyje atitinkamai 1973 m. spalio 5 d., 1973 m. gegužė s 14 d. ir 1972 m. liepos 22 d.;
kadangi vadovaujantis minėtųjų laisvosios prekybos sutarčių 1 protokolu Jungtinės Karalystės įvestos atitinkamos neapmuitinamos kvotos turėtų būti ištaisytos, o siekiant tai padaryti turėtų būti patvirtinti susitarimai, sudaryti laiškų apsikeitimo forma,
PRIĖMĖ ŠĮ REGLAMENTĄ:
1 straipsnis
Susitarimai, sudaryti apsikeičiant raštais ir ištaisantys tam tikras vadovaujantis Europos ekonominės bendrijos ir Suomijos Respublikos, Norvegijos Karalystės ir Švedijos Karalystės laisvosios prekybos sutarčių pasikeičiant raštais 1 protokolu Jungtinės Karalystės įvestas neapmuitinamas kvotas, šiuo reglamentu patvirtinami Bendrijos vardu.
Šių susitarimų tekstai pridedami prie šio reglamento.
2 straipsnis
Tarybos pirmininkas yra įpareigojamas paskirti asmenį, įgaliotą pasirašyti Susitarimą, sudaromą pasikeičiant laiškais, tokiu būdu susaistant Bendriją.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. kovo 18 d.